**H Á Z I R E N D**

**A házirend érvényes:**

Hírös Agóra Nonprofit Kft. Ifjúsági Otthon

6000 Kecskemét, Kossuth tér 4. szám alatti épület és a hozzá tartozó belső udvar teljes területére.

Honlap: [www.hirosagora.hu](http://www.hirosagora.hu) E-mail: [hirosagora@hirosagora.hu](mailto:hirosagora@hirosagora.hu) , [ifjusagiotthon@hirosagora.hu](mailto:ifjusagiotthon@hirosagora.hu)

2. **Az épület nyitva tartása:**

2.1. Hétfőtől péntekig 800 – 2000 óra között, szombaton 900 -1800 között – illetve rendezvények függvényében.

2.2. Szabad- és ünnepnapokon a programoknak megfelelő, egyedi nyitvatartási időben működik, amelyről előzetesen tájékoztatjuk látogatóinkat a Társaság honlapján, valamint az épület hirdető felületein.

2.3. Az OTTHON MOZI csütörtöktől – keddig a műsorrendi vetítések szerint tart nyitva.

Pénztárnyitás egy órával a vetítés kezdete előtt. Szünnap: szerda

2.4. Az épületben működő *Otthon Kávézó* nyitva tartása:

hétfőtől - szombatig 800 – 2400 óráig, vasárnap 1500 – 2400 óráig.

3. **Az épület használata:**

3.1. A Társaság programjait, nyitott közösségi tereit nyitva tartási időben – a zártkörű rendezvények kivételével – minden érdeklődő látogathatja, igénybe veheti kulturális szolgáltatásait. A belépődíjas rendezvények látogatásának előfeltétele a jegy és bérlet vásárlás, a térítési díjak befizetése.

3.2. Az Társaság működésére érvényes a 23/2011. (III.8) Kormányrendelet. Az Ház fenntartja magának a jogot, hogy amennyiben a befogadó képességét eléri a rendezvények látogatóinak a száma, akkor a házat *megteltnek* minősítse.

3.3. Jegyvásárlásra, a részvételi díjak befizetésére a pénztárban van lehetőség annak nyitvatartási idejében.

3.4. A foglalkoztató- előadó termek kulcsát csak felnőtt veheti át, melyet a foglalkozást követően a portán le kell adni.

3.5. Az akadálymentes közlekedéshez szükséges liftet a porta szolgálatot ellátó munkatárs kezeli, használata csak az ő felügyeletével lehetséges.

3.6. Az épület egész területén TILOS a dohányzás és a tudatmódosító szerek használata. (1999. évi LXII. törvény)

Dohányzásra kijelölt hely: az épület előtti terület a bejárattól 5 m távolságra.

3.7. Az épületbe balesetveszélyes, tűzveszélyes tárgyakat, behozni, tárolni szigorúan tilos.

3.8. A Házban található műszaki, technikai berendezéseket csak a ház munkatársai, vagy az általuk megbízottak működtethetik.

3.9. Az épületbe állatot behozni tilos! Kivételt képeznek ez alól a foglalkozásokon bemutatásra kerülő, illetve közreműködő, segítő állatok.

3.10 A társaság személy- és vagyonbiztonsági okokból térfigyelő rendszert alkalmaz.

**4. Látogatókra vonatkozó szabályok**

4.1. Az épületben csak a közösségi és társas élet szabályainak megfelelő kulturált megjelenés és magatartás fogadható el.

4.2. A Társaság rendezvényein való részvétellel látogatóink hozzájárulnak olyan képmás vagy hangfelvétel - nyomtatott vagy elektronikus formában való - közzétételéhez, amelyen ők és/vagy gyermekeik szerepelnek. Jogforrás: 2013. évi V. Törvény

4.3. Tanfolyamokon, szakkörökön alapvetően csak a csoport tagjai vehetnek részt, külső érdeklődők csak alkalmi jelleggel, a csoportvezető engedélyével látogathatják a programot.

4.4. Gyermek csoport esetén a foglalkoztató teremben felnőtt felügyelete/jelenléte szükséges.

4.5. A foglalkozások ideje alatt, a résztvevő gyermekek testi épségéért a mindenkori csoportvezető tartozik felelősséggel.

4.6. A foglalkozásokon résztvevő gyermekek hozzátartozói számára várakozásra a földszinti társalgóban van lehetőség. Babakocsik elhelyezésére a fedett szín alatt.

4.7. A Házban található eszközöket csak rendeltetésüknek megfelelően lehet használni, a berendezések rongálása tilos! Az okozott kárt mindenki köteles megtéríteni.

4.8. Az épületben étel- és italforgalmazás kizárólag az Otthon Kávézó bérlőjét illeti meg. Térítésmentes vendéglátás előre bejelentett, a vezetőség által engedélyezett közösségi rendezvényen lehetséges.

4.9. A mozi- színházterembe ételt és italt bevinni TILOS.

4.10. Ittas egyének a Házat nem látogathatják! A rendezvény alatt ittassá vált személy a rendezők felszólítására köteles elhagyni az épületet!

**4.11 Minden látogatóra kötelezően vonatkozik a tűz- munka- és balesetvédelmi szabályok betartása. Elsősegély doboz, segélyhívás, tűz és munkavédelmi szabályzatok a portán érhetők el.**

**4.12 A mozgásos foglalkozáson résztvevő csoport tagjainak öltözése a kijelölt termekben történhet. A nyitva hagyott helyiségekben az értékekért felelősséget nem vállalunk.**

**A Házirendet a Társaság látogatói kötelesek betartani!**

Társaságunk fenntartja a jogot, hogy a házirendet be nem tartó egyénektől és csoportoktól a Ház használatának, látogatásának lehetőségét megtagadja

Kérjük, esetleges észrevételeikkel forduljanak közvetlenül a portai információs feladatokat ellátó munkatársunkhoz.

**Kellemes itt tartózkodást, örömteli élményeket kívánunk!**

Hírös Agóra Nonprofit Kft.

Barta Dóra

ügyvezető igazgató